**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 14837/9209/\_\_\_.2020

Proiect **DECIZIA ETAPEI DE ÎNCADRARE**

**Nr. \_\_\_\_\_ din \_\_\_\_.2020**

Ca urmare a solicitării de emitere a acordului de mediu adresate de **SPITALUL JUDETEAN DE URGENTA TARGOVISTE**, cu sediul în municipiul Targoviste, str. Tudor Vladimirescu, nr. 48, județul Dâmbovița, înregistrată la Agenția pentru Protecția Mediului (APM) Dâmbovița cu nr. 14837 din 13.09.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 09.01.2020 că proiectul ”***Realizare statii de pre-epurare pentru Spitalul Judetean de Urgenta Targoviste***”, propus a fi amplasat in municipiul Targoviste, str. Tudor Vladimirescu, nr. 48, județul Dâmbovița **nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Proiectul va fi compus din:

1. 1 stație de pre-epurare dimensionată la debitul Quz zi med= 350 m3/zi
2. 4 stații pompare ape uzate (SPAU)

In prezent, apele uzate menajere provenite de la Spitalul Județean de Urgența Târgoviște și cladirile conexe sunt descarcate în rețeaua de canalizare a municipiului Targoviște. Incărcările din aceste ape uzate depășesc limitele impuse de NTPA 002/2002 - Normativ privind condițiile de evacuare a apelor uzate în rețelele de canalizare ale localităților și direct în stațiile de epurare, și pot duce la o funcționare deficitară a stației de epurare a municipiului Târgoviște.

In acest sens s-a prevăzut o stație de pre-epurare containerizată, de tip modular, ce va fi amplasată adiacent pavilionului C2 (Ortopedie+Oftalmologie), în incinta Spitalului Județean de Urgență Târgoviște. Apele pre-epurate aici vor fi trimise în rețeaua de canalizare existentă și epurate la Stația de Epurare a Municipiului Târgoviște.

 Apele uzate provenite de la toate unitațile spitalului vor fi transportate prin pompare spre stația de pre-epurare prin intermediul a celor 4 stații de pompare ape uzate (SPAU 1-4) subterane, prevăzute dispozitive care să prevină zgomotul, vibrațiile și mirosurile neplăcute, și având pompe cu tocator.

Pentru dezinfecția apelor uzate din spital s-a ales soluția utilizării unei stații de pre-epurare care poate prelua și dezinfecta un debit de până la maxim 350 m3/zi. Stația de pre-epurare va folosi tehnologia de dezinfecție a apelor uzate cu ajutorul Ozonului.

Stația de pre-epurare este prevăzută a avea debitul de calcul de 350 m3/zi, iar deversarea apelor pre-epurate se va face în rețeaua de canalizare existentă pe str. Tudor Vladimirescu.

Toate echipamentele din stație sunt închise ermetic, nu generează zgomot puternic. Rezervorul de Ozon este închis ermetic, iar la partea superioară acesta are o conexiune către un distrugator de Ozon prevăzut la interior cu carbune activ. De asemenea grătarul automat cu șnec are corpul capsulat, închis ermetic, iar la partea superioară pe unde vor fi evacuate retinerile, echipamentul este prevăzut cu un dispozitiv de insăcuire.

Construcția stației de epurare este realizată din doua nivele, în primul nivel se vor regăsi treapta de epurare mecanică, instalația de generare Ozon și treapta de condițonare a nămolului rezultat din procesul de dezinfecție chimică al apelor uzate. **Dimensiunile în plan ale clădirii vor fi 11,00 m x 9,00 m și înalțimea H = 3 m**.

 Deasupra primului nivel se va amplasa camera tehnică realizată dintr-o construcție tip container, închisă perimetral cu panouri tip sandwich, prevazută cu un perete interior pentru delimitarea camerei prevazute cu echipamente de epurare mecanică, chimică și dezinfecție a aerului cu UV și camera prevazută cu echipamente pentru condiționarea și evacuarea nămolului.

Schema de pre-epurare aleasă este alcatuită dintr-o linie care poate prelua un debit de maxim **350 m3/zi**, urmărind în mod special reținerea materiilor în suspensie (MTS) și dezinfecția apelor uzate cu ajutorul Ozonului, în limitele impuse de normativele în vigoare.

Soluția de pre-epurare adoptată are la bază tehnologia dezinfecției apei uzate cu Ozon.

**Statia de pre-epurare** cuprinde următoarele obiecte tehnologice:

|  |  |  |  |
| --- | --- | --- | --- |
| **Nr. Crt.** | **Denumire Obiect** | **Cant.** | **U.M.** |
|  | Instalație de dozare hipoclorit : pompa dozatoare cu vas de stocare de 100 l | 1 | Buc.  |
|  | Grătar cu șnec Qmax=30 mc/h echipat cu sistem de însăcuire, pubelă rețineri grosiere | 1 | Buc. |
|  | Rezervor din inox pentru reacție Ozon | 2 | Buc |
|  | Debitmetru electromagnetic Dn 100 |  |  |
|  | Instalație de Ozon ce cuprinde: 2 buc x Generator de O3, răcitor de aer, 2 buc x compresor oil free, senzor de gaz, 2 buc x distrugător de O3, 2 buc x Separator de condens.  | 2 | Ans. |
|  | Electrovane Cuțit DN 50 | 2 | Buc.  |
|  | Debitmetru electromagnetic Dn 50 | 1 | Buc. |
|  | Tablou electric protecție și automatizare | 1 | Buc. |
|  | Pompa de bașa | 1 | Buc. |
|  | Rezervor de condiționare a nămolului echipat cu mixer vertical | 1 | Buc. |
|  | Instalație de mixare și dozare polielectrolit | 1 | Buc.  |
|  | Electropompa cu șurub pentru nămol | 2 | Buc.  |
|  | Instalație de deshidratare nămol cu 1x2saci | 1 | Buc.  |
|  | Vană cuțit Dn 100 | 4 | Buc.  |
|  | Tablou electric de automatizare prevazut cu modul de monitorizare, alarma și transmitere la distanță prin GSM (SIM GSM cu IP Fix neinclus), incl. interfața de monitorizare și reprezentare grafică a parametrilor și alarmelor cu baza de date 6 luni pt contoare, comenzi și alarme | 1 | Ans. |
|  | Sistem de dezinfecție aer incintă cu lampi UV: 8 lămpi UV cu 4 balast si accesorii | 1 | Ans. |

Stațiile de pompare ape uzate (SPAU) vor fi amplasate astfel:

SPAU 1 - Stație de pompare prefabricată, din beton armat, subterană, Di=1,2m, Dext=1,5m, Hbazin=4,25m, echipată cu doua pompe submersibile (1A+1R) cu tocator, având fiecare Qmax orar=3,5 mc/h , H=7 m, complet echipata inclusiv automatizare. SPAU 1 va refula apele direct în primul echipament din stația de pre-epurare - grătarul automat cu șnec printr-o conductă de refulare din PEID De 63mm, SDR 17, PN10, L=68m.

SPAU 2 - Stație de pompare prefabricată, din beton armat, subterană, Di=2,0m, Dext=2,3m, Hbazin=4,25m, echipată cu 2A+1R pompe submersibile cu tocator, având fiecare Qmax orar =7 mc/h, H= 9 m , complet echipată inclusiv automatizare. SPAU 2 va refula apele direct în primul echipament din stația de pre-epurare - gratarul automat cu șnec printr-o conductă de refulare din PEID De 110mm, SDR 17, PN10, L=44m.

SPAU 3 - Stație de pompare prefabricată, din beton armat, subterană, Di=2,0m, Dext=2,3m,, Hbazin=4,25m, echipată cu 2A+1R pompe submersibile cu tocator, având fiecare Qmax orar = 6,5 mc/h, H=9 m, complet echipată inclusiv automatizare. SPAU 3 va refula apele în SPAU 2 printr-o conductă de refulare din PEID De 110mm, SDR 17, PN10, L=215m.

SPAU 4 - Stație de pompare prefabricată, din beton armat, subterană, Di=2,0m, Dext=2,3m, Hbazin=4,25m, echipată cu 2A+1R pompe submersibile cu tocator, având fiecare Qmax orar =5,5 mc/h, H=10 m, complet echipată inclusiv automatizare. SPAU 4 va refula apele în SPAU 3 printr-o conductă de refulare din PEID De 90mm, SDR 17, PN10, L=40m.

De asemenea, suplimentar pe conductele de canalizare existente către colectorul principal de pe strada Tudor Vladimirescu se vor monta puncte de injecție hipoclorit pentru situația în care rețeaua din incinta spitalului va prelua apa meteorică, care va deversa direct în rețeaua de canalizare a orașului, pentru evitarea contaminării apelor de ploaie cu apele uzate spitalicești.

Stațiile de pompare ape uzate vor deversa direct în primul echipament din stația de pre-epurare - gratarul automat cu șnec, unde sunt preluate și pre-epurate.

Apele uzate de la C1 (Cladire secție tratamente recuperatorii), C2 (Pavilion-ortopedie+oftamologie), C5 (Pavilion oncologie), C6 (Pavilion boli nutriție), C7 (Laborator anatomie patologică), C8 (Pavilion-FIRAM), C9 (Atelier tehnic) vor fi conduse la SPAU 1.

Apele uzate de la C3 (Clădire portari), C4 (Pavilion administrativ), C10 (Spălatorie), C11 (Pavilion cardiologie) vor fi conduse la SPAU 2.

Apele uzate de la C20 (Pavilion central - Spital+policlinică+bloc alimentar) partea estică vor fi conduse la SPAU 3.

Apele uzate de la C10 (Spălatorie), C11 (Pavilion cardiologie), C14 (Centrala termica), C20 partea vestica vor fi conduse la SPAU 4.

Menționăm că apele provenite de la Blocul alimentar din cadrul Pavilionului C 20 vor fi trecute printr-un separator de grăsimi cu o capacitate de 15 l/s, inainte de a fi deversate în rețeaua interioară de ape uzate.

S-a prevăzut refacerea drumurilor și platformelor ca urmare a execuției conductelor noi. Evacuarea apelor pre-epurate se va face în rețeaua de canalizarea publică de pe strada Tudor Vladimirescu.

Apele uzate de la cabina poartă vor fi evacuate ca și în prezent, printr-o conductă separată de restul rețelei de canalizare, tot în canalizarea publică de pe strada Tudor Vladimirescu.

b) cumularea cu alte proiecte: proiectul propus consta in realizarea unei statii de pre-epurare si 4 stații pompare ape uzate (SPAU) pentru Spitalul Judetean de Urgenta Targoviste.

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul municipiului Targoviste.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00008742.htm), cu modificările şi completările ulterioare şi Hotărârea Guvernului nr. [930/2005](file:///C%3A%5CUsers%5CArhive%20Elvira%5CElvira%5CSintact%202.0%5Ccache%5CLegislatie%5Ctemp%5C00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

 g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: *Sant de aparare* si *Valul Cetatii Targoviste;* imobilul din str. T. Vladimirescu, nr. 48 este amplasat in raza de protectie a acestora.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**Condițiile de realizare a proiectului:**

* Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 510 din 03.06.2019 emis de către Primaria municipiului Targoviste, fără afectarea factorilor de mediu.
* De asemenea se vor respecta masurile si conditiile de realizare a proiectului in conformitate cu **Avizul de gospodarire a apelor nr. 65/23.12.2019 emis de catre Sistemul de Gospodarire a Apelor Dambovita**, si anume:
* Sa obtina toate avizele, acordurile si autorizatiile prevazute in legislatie, inainte de inceperea executiei lucrarilor avizate prin prezentul act de reglementare;
* Sa ia toate masurile necesare pentru prevenirea poluarii apelor subterane si de suprafata;
* Sa intretina permanent lucrarile ce vor fi executate;
* La executia lucrarilor, se vor respecta strict prevederile documentatiei tehnice pentru obtinerea avizului de gospodarire a apelor;
* Avizul de gospodarire a apelor este aviz conform si trebuie respectat ca atare de catre beneficiar, proiectant si constructor;
* La inceperea si in incheierea lucrarilor de executie, se vor efectua procese verbale de receptie a amplasamentului cu reprezentantii Sistemului de Gospodarire a Apelor Dambovita.
* In timpul executiei lucrarilor se interzice depozitarea materialelor necesare sau rezultate în albia raului si vaile în apropierea carora se executa lucrari.
* Beneficiarul are obligatia sa respecte prevederile documentatiei tehnice vizate spre neschimbare;
* Constructorul este obligat să transporte la depozitul ecologic, eventualele deşeuri şi gunoaie, rezultate din procesul tehnologic;
* Beneficiarul si proiectantul documentatiei tehnice sunt direct raspunzatori de exactitatea celor prezentate in documentatia tehnica inaintata;
* Dupa finalizarea lucrarilor, constructorul va degaja zona de materialele folosite sau rezultate si de lucrarile provizorii pentru a se asigura curgerea normal a apelor, albia fiind adusa la starea initiala aval si amonte de lucrare.
* Avizul de gospodarire a apelor îsi mentine valabilitatea pe toata durata de realizare a lucrarilor, daca executia acestora a început la cel mult 24 de luni de la data emiterii avizului si daca au fost respectate prevederile inscrise in aviz, in caz contar isi pierde valabilitatea.
* Conform Legii Apelor nr. 107/1996 cu modificarile si completarile ulterioare, punerea in functiune si exploatarea lucrarilor construite pe ape sau care au legatura cu apele se vor face numai dupa obtinerea de catre beneficiar a autorizatiei de gospodarire a apelor. Aceasta se va emite pe baza unei documentatii tehnice intocmite conform Ordinului MAP nr. 891/2019, cu modificarile si completarile ulterioare, de catre un proiectant atestat;
* In situatia producerii de poluari accidentale in timpul executiei lucrarilor, beneficiarul lucrarilor va anunta Sistemul de Gospodarire a Apelor Dambovita si va actiona imediat in conformitate cu prevederile planului propriu de interventie in caz de poluari accidentale.
* **Nerespectarea prevederilor prezentului act de reglementare atrage raspunderea administrativa dupa caz, raspunderea civila sau penala, conform prevederilor Legii Apelor nr. 107/1996 cu modificarile si completarile ulterioare, in cazul producerii de prejudicii persoanelor fizice au juridice.**

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de canalizare;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de canalizare se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de canalizare;
* refacerea zonelor verzi în cazul în care acestea vor fi afectate de lucrările propuse a se realiza.

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de canalizare se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
	+ deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
	+ deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
	+ materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
	+ se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
	+ deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
	+ este interzisă arderea deşeurilor de orice tip;
	+ solul vegetal va fi manevrat şi depozitat separat astfel încât să poată fi folosit la acoperire şi revegetare;
	+ deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investitii, beneficiarul are obligatia sa solicite si sa obtina revizuirea/emiterea autorizatiei de mediu****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

|  |  |
| --- | --- |
|  |  **Întocmit,** |
| **Șef Serviciu A.A.A.,** Maria **MORCOAȘE**  | consilier A.A.A., Florian **STĂNCESCU** |
| **Șef Serviciu C.F.M.,**  Elena **IVAȘCU**   | consilier C.F.M., Coman Raluca |